Dioskurides an seinen Vater
Material: papyrus
Place: Herakleopolites
Categories: Brief (privat)
Dioskurides an seinen Vater
Übersendung eines Mantels
Διοσκουρίδης τῶι πατρὶ χαίρειν
καὶ ἐρρῶσθαι.  τἆλλʼ ἐστιν ἐν τῆι
ἀρίστῃ διαθέσει, εἴη ἄν ὡς αἱροῦμαι.
καὶ αὐτὸς δὲ ὑγίαινον καὶ ἡ μήτηρ
καὶ τὰ ἀδέλφια καὶ οἱ ἐν οἴκωι πάντες.
μεταλαβόντες σε ἐμ Μέμφει εἶναι
ἐμβαλλόμεθα Κομανὸν τὸν ἱπποκόμον
εἰς τὸ ἄφρακτον ἔχοντά σοι τὰ ἐπιμήνια
καὶ τὸν τρίβωνα. παραγενηθεὶς δὲ ὁ Ἡ
ρώιδου δου τοῦ γραμματοδιδασ
κάλου ἀδελφὸς καὶ αὐτὸς ὁ Ἡρῴδης
ἔλεγεν ἡμεῖν ἄλλων σε ἡμερῶν
τῶν πασῶν δύο παραγείνεσθαι,
τότε τὸν Κομανὸν μετεγβαλλό
μεθα ἐκ τοῦ ἀφράκτου. προσεδε
χόμεθα οὖν σε ἡμέραν ἐξ ἡμέρας
ἕως οὗ τὰ ἐπιστόλια ἡμεῖν
ἀπέστειλας. μετελάβομεν
τῶι σε ἀηδῶς ἐσχηκέναι καὶ
ἀφηλπίσθαι καὶ συνεχύθη ὅλον
τὸ φρούριον. ἐπιγνόντες οὖν μετὰ
ταῦτα τῷ σὲ  καλῶς ἐσχηκέναι
τῷ Ἡρακλῆ καὶ τοῖς ἐν Ἀλεξανδρείᾳ
θεοῖς χάριν ἔσχομεν. τα......δε
σαυτοῦ ἐπιμελόμενος, ἵνʼ ὑγιαίνον
τά σε ἀσπάζωμαι. τούτου γάρ μοι
μέγιστον οὐθέν ἐστιν. ἐπισκοποῦ δὲ
παρʼ ἐμοῦ Δημήτριον τὸ παιδάριν
καὶ Βάτραχον.
ἔρρωσο  λα Φαῶφι ε
ἐπιτέθειμαι Εὔφρονι τὸν τρίβωνά σου
καὶ ἵνα μὴ ὁ Δημήτριος ἀσχημονῇ ἀκολουθῶν
δὸς αὐτῶι τω τὸν τρίβωνά μου τιμογραφησάμενος
παρὰ Διοσ
κουρίδου
.......υ...ς
τῶι πατρί
 λα Ἁθὺρ ιδ
ἀποστολῆς τρίβωνος